ทองคำลบ 9.8ดอลล์
สัญญาทองคำตลาดนิวยอร์กปิดปรับตัวลงตลาด จับตาสโลวาเกียโหวต EFSF
12 ต.ค. 2554

สัญญาทองคำตลาดนิวยอร์กปิดปรับตัวลงตลาด จับตาสโลวาเกียโหวต EFSF
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 9.8 ดอลลาร์ หรือ 0.6% ปิดที่ 1,661 ดอลลาร์/ออนซ์ หลังจากที่ราคาทองคำพุ่งขึ้นถึง 2.1% เมื่อวันจันทร์ 
ปริมาณการซื้อขายในตลาดทองคำค่อนข้างบางเบา เนื่องจากนักลงทุนมีท่าทีระมัดระวังก่อนที่จะรัฐสภาสโลวาเกียจะลงมติแผนการเพิ่มขนาดของกองทุน (EFSF) โดยมีกระแสข่าวว่า สโลวาเกียอาจไม่อนุมัติแผนการดังกล่าวเนื่องพรรคร่วมรัฐบาลเสียงแตก 
ทั้งนี้ ผลการลงมติของสโลวาเกียมีความสำคัญเป็นอย่างยิ่ง เนื่องจากแผนการเพิ่มขนาดกองทุน EFSF จะต้องผ่านความเห็นชอบจาก 17 ชาติสมาชิกยูโรโซน ซึ่งในขณะที่สมาชิก 16 ประเทศได้ลงมติอนุมัติการขยายกองทุนดังกล่าวไปแล้ว
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์เมื่อเทียบกับยูโร หลังจากที่นายฌอง-คล้อด ทริเชต์ ประธานธนาคารกลางยุโรป (อีซีบี) ได้ออกมาแสดงความวิตกกังวลเกี่ยวกับการลุกลามของวิกฤตหนี้สาธารณะ พร้อมกับเตือนว่าวิกฤตหนี้อาจจะสร้างความเสียหายในเชิงระบบ
ทั้งนี้ ดัชนีดอลลาร์ (Dollar Index) ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ พุ่งขึ้นสู่ระดับ 77.719 จุด ซึ่งการแข็ค่าของดอลลาร์สหรัฐจะทำให้สัญญาสินค้าโภคภัณฑ์มีราคาแพงขึ้นสำหรับนักลงทุนที่ถือสกุลเงินอื่นๆ